કોંગ્રેસે ગઇકાલે વિંછીયામાં એક મહાસંમેલન કર્યુ છે અને હવે આ બેઠક જીતવાની જવાબદારી લાઠીના ધારાસભ્ય વિરજી ઠુંમર, ઉના, લીંબડી અને સોમનાથના કોળી ધારાસભ્યોને જવાબદારી સોંપાઇ છે. બીજી તરફ કોંગ્રેસના ઉમેદવાર તરીકે લેઉવા પાટીદાર ધીરૂભાઇ શીંગાળા, જિલ્લા પંચાયતના સદસ્ય અને લેઉઆ પાટીદાર વિનુભાઇ ધડુક, કોંગ્રેસના પૂર્વ ધારાસભ્ય ભોળાભાઇ ગોહિલ, જસદણના પૂર્વ ધારાસભ્ય અને રાજકોટ ડેરીના પૂર્વ ચેરમેન ભીખાભાઇ બાંભણીયા તથા કોળી સમાજના અગ્રણી અને જિલ્લા પંચાયતના સદસ્ય અવસરભાઇ નાકિયાનો સમાવેશ થાય છે અને હવે તેમાંથી ગમે તે એક ભાજપ સામે મેદાનમાં આવશે. ગઇકાલે વિંછીયામાં કોંગ્રેસે ભાજપના અનેક અગ્રણીઓને કોંગ્રેસનો ખેસ પહેરાવી દીધો હતો અને તેમાં જસદણ ભાજપના પૂર્વ પ્રમુખ ગજેન્દ્ર રામાણી સામેલ હતા.